ai4bharat/Pralekha huggingface dataset:
ग्रामीण विकास मंत्रालय
महात्मा गांधी राष्ट्रीय ग्रामीण रोजगार हमी कायदा  आणि प्रधानमंत्री आवास योजने  अंतर्गत कामांची चौकशी
नवी दिल्ली, 8 फेब्रुवारी 2023
महात्मा गांधी राष्ट्रीय ग्रामीण रोजगार हमी कायदा,  आणि प्रधानमंत्री आवास योजना-ग्रामीण  च्या अंमलबजावणीच्या प्रगतीवर देखरेख ठेवण्यासाठी ग्रामीण मंत्रालयाबरोबर राष्ट्रीय स्तरावरील देखरेख संस्था  म्हणून स्वतंत्र संस्थांची विशेष देखरेख भेट देण्यासाठी नियुक्ती करण्यात आली होती.
या कार्यक्रमा अंतर्गत झालेल्या प्रगतीचे निरीक्षण करण्यासाठी आणि त्याच्या अंमलबजावणीच्या गुणवत्तेचे मूल्यांकन करण्यासाठी या संस्थांनी  निवडक जिल्ह्यांना भेट देणे आवश्यक होते.
त्या अनुषंगाने तीन टप्प्यांमध्ये विशेष देखरेख भेट आयोजित करण्यात आली. जानेवारी 2022 मध्ये पहिल्या टप्प्यात 11 राज्यांमधील 90 जिल्ह्यांना भेट देण्यात आली. तिसऱ्या टप्प्यात मे 2022 मध्ये 26 राज्यांमधील 115 जिल्ह्यांचा समावेश करण्यात आला. तिसरा टप्प्यातील भेट ऑगस्ट-सप्टेंबर 2022 मध्ये आयोजित करण्यात आली होती. यामध्ये 25 राज्यांमधील 114 जिल्ह्यांचा समावेश होता.
तीन टप्प्यांत एनएलएम द्वारे विशेष देखरेख भेटी अंतर्गत समाविष्ट राज्ये/केंद्रशासित प्रदेशांची नावे खालीलप्रमाणे आहेत:
|
|
Names of the States/UTs covered under the special monitoring visit by NLMs in three phases
|
|
S. No.
|
|
State/UT
|
|
1
|
|
Andhra Pradesh
|
|
2
|
|
Arunachal Pradesh
|
|
3
|
|
Assam
|
|
4
|
|
Bihar
|
|
5
|
|
Chhattisgarh
|
|
6
|
|
Gujarat
|
|
7
|
|
Haryana
|
|
8
|
|
Himachal Pradesh
|
|
9
|
|
Jammu &Kashmir
|
|
10
|
|
Jharkhand
|
|
11
|
|
Karnataka
|
|
12
|
|
Kerala
|
|
13
|
|
Madhya Pradesh
|
|
14
|
|
Maharashtra
|
|
15
|
|
Manipur
|
|
16
|
|
Meghalaya
|
|
17
|
|
Mizoram
|
|
18
|
|
Nagaland
|
|
19
|
|
Odisha
|
|
20
|
|
Punjab
|
|
21
|
|
Rajasthan
|
|
22
|
|
Tamil Nadu
|
|
23
|
|
Telangana|
|
24
|
|
Tripura
|
|
25
|
|
Uttar Pradesh
|
|
26
|
|
Uttarakhand
|
|
27
|
|
West Bengal
टीप:PMAY-G अंतर्गत विशेष देखरेख भेटीमध्ये तेलंगणा राज्याचा समावेश नव्हता.
जानेवारी-फेब्रुवारी, 2023 दरम्यान आंध्र प्रदेश, अरुणाचल प्रदेश, आसाम, बिहार, छत्तीसगड, गुजरात, हरियाणा, हिमाचल प्रदेश, जम्मू आणि काश्मीर, झारखंड, कर्नाटक, केरळ, मध्य प्रदेश, महाराष्ट्र, मणिपूर, मिझोराम, ओडिशा, पंजाब, राजस्थान, सिक्कीम, तामिळनाडू, तेलंगणा, उत्तर प्रदेश, उत्तराखंड आणि पश्चिम बंगाल या 25 राज्ये/केंद्रशासित प्रदेशांमध्ये, ग्रामीण विकास मंत्रालयाच्या प्रमुख योजनांच्या  नियमित देखरेखीच्या टप्पा-I अंतर्गत, पॅनेल मधील राष्ट्रीय स्तरावरील देखरेख संस्थांची  नियुक्ती करण्यात आली आहे.
महात्मा गांधी राष्ट्रीय ग्रामीण रोजगार हमी कायद्या अंतर्गत पश्चिम बंगाल राज्याला देण्यात येणारा निधी संबंधित कायद्याच्या कलम 27 अंतर्गत तरतुदीनुसार खंडित करण्यात आला आहे.
केंद्रीय ग्रामविकास राज्यमंत्री साध्वी निरंजन ज्योती यांनी आज राज्यसभेत एका लेखी उत्तरात ही माहिती दिली.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 145
शिक्षण मंत्रालय
‘एक भारत श्रेष्ठ भारत’ साजरा करण्यासाठी आज आयआयटी मुंबईचा वार्षिक सांस्कृतिक कार्यक्रम
मुंबई,14 फेब्रुवारी 2020
‘एक भारत श्रेष्ठ भारत’मधून प्रेरणा घेत आयआयटी मुंबईचा द ड्रामाटिक क्लब या सांस्कृतिक विभागाने ‘ॲन प्रॉड’ या वार्षिक कार्यक्रमाचे आयोजन केले आहे. पवई येथील आयआयटी संकुलातील पी. सी. सक्सेना सभागृहात आज संध्याकाळी 7.00 वाजता हा कार्यक्रम होणार आहे.
नाटकाच्या विविध प्रकारांच्या माध्यमातून ‘ॲन प्रॉड’ हा महाराष्ट्र आणि गोवा या राज्यांवर केंद्रीत असणार आहे. महाराष्ट्र हे देशातील तिसरे सर्वात मोठे राज्य असून येथे बहुविध संस्कृती नांदताना दिसत असून मराठी संतांचा मोठा इतिहास लाभला आहे. महाराष्ट्राच्या प्रत्येक भागाला स्वत:ची सांस्कृतिक ओळख असून मराठी भाषा, लोकगीतं, खाद्य पदार्थ याचे विविध प्रकार येथे पाहायला मिळतात. याउलट गोवा हे लोकप्रिय पर्यटन स्थळ असून ते देखील तिथल्या सांस्कृतिक वैभवासाठी ओळखले जाते. फूटबॉल आणि संगीत हे गोव्याच्या संस्कृतीत खोलवर रुजलेले आहे. गोवा हे नववर्ष साजरे करण्यासाठी देखील ओळखले जाते. इथला गोवन कार्निव्हल मोठ्या प्रमाणावर पर्यटकांना आकर्षित करतो. या दोन्ही राज्यांमधील सध्याच्या सांस्कृतिक परिदृशाच्या जोडीने या कार्यक्रमात नाटकं सादर केली जाणार आहेत. अशा प्रकारे आयआयटी मुंबईचा वार्षिक कार्यक्रमात भारताच्या सांस्कृतिक विविधता साजरी केली जाणार आहे. आणि ही ‘एक भारत श्रेष्ठ भारत’ची भावना आहे. या नाटक प्रयोगांमधून विविधतेतून एकतेचे दर्शन तसेच विविध राज्य आणि केंद्रशासित प्रदेशांमधील जनतेमधील परस्पर संवाद अधोरेखित केला जाणार आहे.
याच संकल्पनेवर आधारित आज सादर होणाऱ्या नाटकांमध्ये अलाझिया, सांप, डेथ नोट, द फायनल ड्राफ्ट, चिट्ठी आणि मोनो ॲक्ट यांचा समावेश आहे.
देशातील सर्व राज्य आणि केंद्रशासित प्रदेशांदरम्यान दृढ आणि रचनात्मक संबंधांच्या माध्यमातून राष्ट्रीय एकतेच्या भावनेने प्रोत्साहन देणारा एक भारत श्रेष्ठ भारत हा सरकारचा उपक्रम आहे.
B.Gokhale/S.Kane/P.Kor
(Visitor Counter : 66
राष्ट्रपती कार्यालय
दादी प्रकाशमणी यांच्या स्मरणार्थ राष्ट्रपतींनी टपाल तिकीट केले जारी.
राष्ट्रपती द्रौपदी मुर्मू यांनी आज  राष्ट्रपती भवन सांस्कृतिक केंद्रात ब्रह्मा कुमारींच्या माजी प्रमुख दादी प्रकाशमणी यांच्या स्मरणार्थ एक टपाल तिकीट जारी केले. दादी प्रकाशमणीच्या 16 व्या पुण्यतिथीनिमित्त दळणवळण मंत्रालयाच्या टपाल विभागाच्या ‘माय स्टॅम्प’ उपक्रमांतर्गत हे टपाल तिकीट जारी करण्यात आले आहे.
दादी प्रकाशमणी यांनी अध्यात्माद्वारे भारतीय मूल्ये आणि संस्कृतीचा भारत आणि परदेशात प्रसार केला, असे राष्ट्रपती याप्रसंगी बोलताना म्हणाल्या. दादी प्रकाशमणी यांच्या नेतृत्वाखाली ब्रह्मा कुमारी ही जगातील सर्वात मोठी महिलांच्या नेतृत्वाखालील आध्यात्मिक संस्था बनली आहे, असे त्यांनी सांगितले. एका खर्या नेत्याप्रमाणे त्या आव्हानात्मक परिस्थितीतही विश्वासाने आणि धैर्याने ब्रह्माकुमारी कुटुंबाच्या पाठीशी उभ्या राहिल्या आणि त्यांना नेहमीच मार्गदर्शन केले, असेही त्या म्हणाल्या.
हे जगाचे सर्वात मोठे सत्य आहे की हे जीवन क्षणभंगुर आहे आणि एखादी व्यक्ती केवळ त्याच्या कर्मामुळेच लोकांच्या लक्षात राहते, असेही त्या म्हणाल्या. लोककल्याणाच्या भावनेने उदात्त कार्य केले पाहिजे, असेही त्यांनी सांगितले. दादीजी प्रत्यक्ष रुपात आपल्यात भलेही नसतील, पण त्यांच्या आध्यात्मिक आणि उदार व्यक्तिमत्त्वाच्या आठवणी आणि त्यांचा मानवी कल्याणाचा संदेश आपल्या मनामध्ये सदैव जिवंत राहील आणि येणाऱ्या पिढ्यांना प्रेरणा देत राहतील, असे त्यांनी सांगितले.
चांद्रयान-3 मोहिमेच्या नुकत्याच मिळालेल्या यशाबद्दल बोलताना राष्ट्रपती म्हणाल्या की, आपण सर्वजण भारताच्या वैज्ञानिकांच्या अभूतपूर्व यशाचे साक्षीदार बनलो आहोत. चंद्राच्या दक्षिण ध्रुवावर पोहोचणारा भारत हा पहिला देश ठरला आहे, असेही त्या म्हणाल्या. चांद्रयान-3 मोहिमेद्वारे चंद्राच्या भूमीवरून नवीन माहिती मिळेल आणि या माहितीचा संपूर्ण जगाला फायदा होईल, असा विश्वास त्यांनी व्यक्त केला.
राष्ट्रपतींचे भाषण पाहण्यासाठी कृपया येथे क्लिक करा
गृह मंत्रालय
 अंदमान आणि निकोबार बेटे भाडेकरार नियमन, 2023  दादरा आणि नगर हवेली आणि दमण आणि दीव भाडेकरार नियमन, 2023  लक्षद्वीप भाडेकरार नियमन, 2023 ची घोषणा
नवी दिल्ली, 4 ऑक्टोबर 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, भारतीय राज्यघटनेच्या कलम 240 अंतर्गत  अंदमान आणि निकोबार बेट भाडेकरार नियमन, 2023  दादरा आणि नगर हवेली आणि दमण आणि दीव भाडेकरार नियमन, 2023  लक्षद्वीप भाडेकरार नियमन 2023 जारी करण्याच्या प्रस्तावाला मंजुरी दिली आहे.
अंदमान आणि निकोबार बेटे भाडेकरार नियमन, 2023; दादरा आणि नगर हवेली आणि दमण आणि दीव भाडेकरार नियमन, 2023 आणि लक्षद्वीप भाडेकरार नियमन, 2023 अंदमान आणि निकोबार बेटे , दादरा आणि नगर हवेली आणि दमण आणि दीव आणि लक्षद्वीप या केंद्रशासित प्रदेशांमध्ये घरमालक आणि भाडेकरू या दोघांचे हितसंबंध आणि हक्क संतुलित करून घर भाडेतत्वावर देण्यासाठी जबाबदार आणि पारदर्शक परिसंस्था निर्माण करण्यासाठी कायदेशीर चौकट प्रदान करेल.
हे नियम भाडेविषयक बाजारपेठेतील खाजगी गुंतवणूक आणि नवउद्योजकतेला चालना देतील. तसेच स्थलांतरित, औपचारिक आणि अनौपचारिक क्षेत्रातील कामगार, व्यावसायिक, विद्यार्थी इत्यादींसह समाजातील विविध उत्पन्न घटकांसाठी पुरेसा भाडे तत्वावरील गृहनिर्माण साठा तयार करतील. हे नियम दर्जेदार भाडेतत्वावरील निवासस्थानांची उपलब्धता वाढविण्यात देखील मदत करतील; आणि भाडेतत्वावर घरे उपलब्ध करून देण्याच्या व्यापाराचे हळूहळू औपचारिकीकरण होईल, ज्यामुळे अंदमान आणि निकोबार बेटे, दादरा आणि नगर हवेली आणि दमण आणि दीव आणि लक्षद्वीप या केंद्रशासित प्रदेशांमध्ये एक उत्साही, शाश्वत आणि समावेशक भाडेतत्वावर घरे उपलब्ध करून देण्याची बाजारपेठ तयार होईल.
Jaydevi PS/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 27
आयुष मंत्रालय
आयुष मंत्रालय आयआयटीएफ 2021 मध्ये स्टॉल उभारणार
व्यापार मेळाव्यात आयुर्वेदावर आधारित नवीन खाद्यपदार्थ
मधुमेह, लठ्ठपणा, तीव्र वेदना आणि पंडुरोग यासह इतर रुग्णांना आहारासंबंधी आवश्यक सहाय्य प्रदान करणाऱ्या पौष्टिक पदार्थांचा रेडी टू कुक संच या वर्षीच्या भारतीय आंतरराष्ट्रीय व्यापार मेळाव्यात दालन क्रमांक 10 मधील आयुष मंत्रालयाच्या स्टॉलवरचे प्रमुख आकर्षण असेल.
न्युट्रास्युटिकल्स ही प्रामुख्याने अन्नपदार्थांच्या स्रोतांमधून मिळवलेली उत्पादने आहेत ज्यात मूलभूत पौष्टिक मूल्यांव्यतिरिक्त अतिरिक्त आरोग्य फायदे आहेत. पावडर स्वरूपात पॅक केलेल्या या पाककृती अखिल भारतीय आयुर्वेद संस्थेच्या  संशोधकांनी संस्थेच्या महाभैषज्य या प्रस्तावित फूड स्टार्टअप अंतर्गत विकसित केल्या आहेत. अखिल भारतीय आयुर्वेद संस्था आयुष मंत्रालयाच्या अंतर्गत एक संशोधन संस्था आहे.
या पाककृतींमध्ये कँडी, क्षुधावर्धक, पीठ आणि लाडू यांचा समावेश आहे. पाकिटावर कृती आणि या पाककृतींचे आरोग्य फायदे नमूद केले आहेत.
आयुर्वेद आहारशास्त्रावर आधारित पौष्टिक आणि चविष्ट खाद्यपदार्थ, आयुर्वेदिक आहारशास्त्रावर आधारित नवीन पाककृतींव्यतिरिक्त, आयुषच्या आरोग्य अभ्यासकांशी मोफत सल्लामसलत, योग प्रशिक्षण आणि भारतीय पारंपारिक औषध पद्धतींवर आधारित मनोरंजक प्रश्नांची अचूक उत्तरे देणाऱ्या युवकांसाठी आकर्षक भेटवस्तू ही आयुष मंत्रालयाच्या स्टॉलवरील इतर आकर्षणे असतील. या मेळाव्याला भेट देणाऱ्यांना हलवा घीवार, आवळा मुरंबा, गुलकंद आणि युनानी हर्बल चहा यांसारख्या विविध आयुष पदार्थांचा आस्वाद घेता येईल.
व्यापार मेळा म्हणून ओळखला जाणारा तसेच व्यापार आणि गुंतवणुकीला प्रोत्साहन देण्यासाठी आणि उत्पादक, व्यापारी, निर्यातदार आणि आयातदार यांना एक समान व्यासपीठ प्रदान करणारा हा भव्य कार्यक्रम दरवर्षी आयोजित केला जातो. कार्यक्रमाचे पहिले पाच दिवस, 14 ते 18 नोव्हेंबर हे व्यापारी आणि गुंतवणूकदारांसाठी राखीव असतील, तर सर्वसामान्यांसाठी हा व्यापार मेळावा 19 नोव्हेंबर रोजी खुला होईल.
'स्वातंत्र्याचा अमृत महोत्सव' उपक्रमाअंतर्गत स्वातंत्र्याच्या 75 व्या वर्षात आयोजित करण्यात आलेला, हा व्यापार मेळावा IITF-2021 यावर्षी 'आत्मनिर्भर भारत' संकल्पनेवर आधारित आहे.
होमिओपॅथी, आयुर्वेद, सिद्ध, युनानी , योग आणि निसर्गोपचार यांसारख्या आयुष शाखा अंतर्गत अन्न पदार्थ आणि औषधाचा प्रचार करण्यासाठी स्वतंत्र काउंटर असतील. या शाखांचे आरोग्य चिकित्सक मोफत ओपीडी सल्ला देखील देतील. तसेच तज्ञ योग प्रशिक्षकांकडून योग शिकण्याची संधी देखील मिळेल अशी माहिती मंत्रालयाच्या अधिकार्यांनी दिली.
सामाजिक न्याय आणि सबलीकरण मंत्रालय
दिव्यंगत्वविषयक केंद्रीय सल्लागार मंडळाची 5वी बैठक
दिव्यंगत्वविषयक केंद्रीय सल्लागार मंडळाची पाचवी बैठक आज नवी दिल्लीच्या विज्ञान भवन येथे सामाजिक न्याय आणि सक्षमीकरण मंत्री डॉ. वीरेंद्र कुमार यांच्या अध्यक्षतेखाली झाली. त्यात सामाजिक न्याय आणि सक्षमीकरण राज्यमंत्री प्रतिमा भौमिक यांच्यासह 12 राज्ये/केंद्रशासित प्रदेशातील मंत्र्यांनी बैठकीत भाग घेतला. राज्ये/केंद्रशासित प्रदेश, केंद्रीय मंत्रालये/विभाग आणि इतर संस्थांचे वरिष्ठ अधिकारी तसेच दिव्यांग आणि त्यांच्या संघटनांचे प्रतिनिधीत्व करणारे नामनिर्देशित सदस्य देखील बैठकीला उपस्थित राहिले.
केंद्रीय सल्लागार मंडळाने दिव्यंगत्व क्षेत्रातील म्हणजेच दिव्यंगत्व अधिकार कायदा, 2016 च्या अंमलबजावणीची स्थिती, सुगम्य भारत मोहीम, वैशिष्ट्यपूर्ण दिव्यंगत्व ओळखपत्र प्रकल्प, दीनदयाल दिव्यांग पुनर्वसन योजना, जिल्हा दिव्यांग पुनर्वसन केंद्रे,आणि दिव्यांगाच्या कौशल्य विकासासाठी राष्ट्रीय कृती योजनेच्या अंमलबजावणीशी संबंधित बाबींवर,दिव्यंगत्व निवृत्ती वेतन अशा विविध महत्त्वाच्या मुद्द्यांवर चर्चा केली.
केंद्रीय सल्लागार मंडळाने सर्व राज्ये/केंद्रशासित प्रदेशांना दिव्यांग व्यक्तींचे अधिकार त्वरित अधिसूचित करण्याचे आवाहन केले आहे. राज्य सल्लागार मंडळे, जिल्हास्तरीय समित्या स्थापन कराव्यात, जिल्हा स्तरावरील न्यायालये नियुक्त करावीत, दिव्यांगासाठी स्वतंत्र आयुक्त नेमावेत या सूचनांची अद्याप अंमलबजावणी झाली नसेल तर ती करावी. तसेच राज्ये/केंद्रशासित प्रदेशांना वैशिष्ट्यपूर्ण दिव्यंगत्व ओळखपत्र प्रकल्पाच्या अंमलबजावणीची गती वाढवण्याचा सल्ला देण्यात आला आहे. दिव्यांगजनांना सन्मानाने जीवन जगता यावे यासाठी त्यांना केंद्रीय सल्लागार मंडळाने अपंगत्व निवृत्ती वेतनाचे प्रमाण वाढवण्याचा सल्ला दिला होता.
पंतप्रधान कार्यालय
भारताच्या संरक्षण उत्पादनाने पहिल्यांदाच एक लाख कोटी रुपयांचा टप्पा ओलांडल्याबद्दल पंतप्रधानांनी केले कौतुक
भारताच्या संरक्षण उत्पादनाने पहिल्यांदाच एक लाख कोटी रुपयांचा टप्पा ओलांडल्याबद्दल पंतप्रधान नरेंद्र मोदी यांनी कौतुक केले आहे.
संरक्षणमंत्र्यांच्या ट्विटला उत्तर देताना पंतप्रधानांनी ट्विट केले की:
“प्रत्येक भारतीयाच्या चेहऱ्यावर हास्य फुलविणारी ही कामगिरी आहे.
या क्षेत्रात अतुलनीय उत्साह दाखवल्याबद्दल भारतातील लोकांचे अभिनंदन. या क्षेत्रात आपण आणखी प्रगती करण्याच्या मार्गावर आहोत."
पंतप्रधान कार्यालय
महिला मुष्टियुद्धात 75 किलो वजनी गटात रौप्य पदक पटकावल्याबद्दल पंतप्रधान नरेंद्र मोदी यांनी केले लव्हलिना बोरगोहेनचे अभिनंदन
नवी दिल्ली, 4 ऑक्टोबर 2023
आशियाई क्रीडा स्पर्धेत महिला मुष्टियुद्धात 75 किलो वजनी गटात रौप्य पदक पटकावल्याबद्दल पंतप्रधान नरेंद्र मोदी यांनी लव्हलिना बोरगोहेनचे अभिनंदन केले.
पंतप्रधानांनी X वर पोस्ट केले;
लव्हलिना बोरगोहेनने महिलांच्या मुष्टियुद्ध क्रीडा प्रकारात 75 किलो वजनी गटात रौप्य पदक मिळवून दिल्याबद्दल तिचे अभिनंदन.
कौशल्य आणि तंत्राच्या अपवादात्मक कामगिरीच्या जोरावर तिने आपल्या देशाला उत्सव साजरा करण्याचे एक मोठे कारण दिले आहे. ती अशीच सतत उंच भरारी घेत राहो आणि भारताला गौरव मिळवून देत राहो.”
Jaydevi PS/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारच्या उपाययोजनांमुळे कांदा-टोमॅटोच्या किमती कमी होण्यास मदत
गेल्या महिन्यात टोमॅटोच्या देशभरातील किरकोळ दरात 29 टक्क्यांची घट
गेल्या वर्षीच्या तुलनेत कांद्याच्या किरकोळ दरात 9 टक्क्यांची घट
कांद्याची आवक कमी असतानाच्या काळात दर नियंत्रणात ठेवण्यासाठी 2.5 लाख टन इतका कांद्याचा राखीव साठ्याची तरतूद
नवी दिल्ली, 19 जुलै 2022
मोसमी पावसाला सुरुवात झाल्यानंतर बाजारात टॉमटोची आवक वाढल्याने देशभरात टोमॅटोच्या किरकोळ दरात 29 टक्क्यांची घट झाली आहे. तसेच, कांद्याच्या किमतीही आता बऱ्याच प्रमाणात नियंत्रणात आल्या असून, गेल्या वर्षीच्या तुलनेत, कांद्याच्या दरात 9 टक्क्यांची घट झाली आहे.
चालू वर्षांत, कांद्याची आवक कमी झाल्यानंतरही किमती नियंत्रणात राहाव्यात या हेतूने, केंद्र सरकारने 2.50 लाख टन कांद्याचा राखीव साठा तयार केला आहे.सरकारने केलेली कांद्याची ही आजवरची सर्वाधिक खरेदी आहे. या वर्षी कांद्याचे विक्रमी म्हणजे 317.03 लाख टन एवढे उत्पादन झाल्याचा अहवाल कृषी आणि शेतकरी कल्याण विभागाने दिला आहे. एवढे विक्रमी उत्पादन होऊनही, सरकारने राखीव साठयासाठी कांदा खरेदी केल्याने, बाजारात मागणी पुरवण्याचा समतोल कायम राहिला, पर्यायाने कांद्याचे भाव गडगडले नाहीत.
राखीव साठयामधला कांदा, मंदीच्या काळात बाजारात टप्प्याटप्याने आणि आवश्यक तेवढाच आणला गेला. त्यामुळे कांद्याची मंदी असतांनाही म्हणजे ऑगस्ट ते डिसेंबर या काळात किमती नियंत्रणात राहिल्या.आता पुढेही गरजेनुसार, खुल्या बाजारात कांद्याची आवक केली जाईल. तसेच, राज्ये/केंद्रशासित प्रदेश आणि सरकारी संस्थांना किरकोळ बाजारात कांद्याची आवक वाढवण्यासाठीह्या राखीव साठयामधील कांदा दिला जाईल. ज्या राज्यात/शहरात कांद्याच्या किमती वाढताहेत, अशा ठिकाणी कांद्याची उपलब्धता मागणीनुसार वाढवण्यासाठी, ह्या साठयामधील कांदा खुल्या बाजारात आणला जाईल.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
गृह मंत्रालय
छत्तीसगड राज्यातील विजापूर, दंतेवाडा आणि सुकमा जिल्ह्यांच्या अंतर्गत भागातून भरती मेळाव्याद्वारे केंद्रीय सशस्त्र पोलीस दलात  कॉन्स्टेबल म्हणून मूळ आदिवासी तरुणांना भरती करण्यासाठी कॉन्स्टेबल या पदासाठीच्या शैक्षणिक पात्रतेमध्ये शिथिलता देण्यास केंद्रीय मंत्रिमंडळाची मंजूरी
नवी दिल्ली, 1 जून 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने केंद्रीय राखीव पोलीस दलामध्ये दक्षिण छत्तीसगडमधील विजापूर, दंतेवाडा आणि सुकमा या तीन जिल्ह्यांसाठी कॉन्स्टेबल  पदासाठी 400 उमेदवारांच्या भरतीसाठी आवश्यक किमान शैक्षणिक पात्रता 10 वी उत्तीर्ण होती ती 8 वी उत्तीर्ण अशी शिथिल करण्याच्या गृह मंत्रालयाच्या प्रस्तावाला मंजूरी दिली आहे.
या तीन जिल्ह्यांच्या अंतर्गत भागातील स्थानिक वृत्तपत्रांमध्ये जाहिरात देणे यासह या मेळाव्याच्या व्यापक प्रचारासाठी इतर सर्व मार्गांचा अवलंब करण्याव्यतिरिक्त, सीआरपीएफमधे या नवीन भरती झालेल्या प्रशिक्षणार्थींना प्रशिक्षण कालावधीत औपचारिक शिक्षण सुध्दा देण्यात येईल.
यामुळे छत्तीसगड राज्यातील विजापूर, दंतेवाडा आणि सुकमा या तीन जिल्ह्यांच्या सदूर भागातील 400 आदिवासी तरुणांना रोजगाराच्या संधी मिळणार आहेत. भरतीसाठी शारिरीक मानकांमध्येही योग्य ती शिथिलता गृह मंत्रालयाकडून देम्यात येणार आहे.
सीआरपीएफ हे केंद्रीय सशस्त्र पोलिस दलांपैकी एक आहे, जे मुळात कायदा आणि सुव्यवस्था राखणे, बंडखोरीचा सामना करणे आणि अंतर्गत सुरक्षा राखणे यासारख्या कार्यांसाठी आहे. तात्काळ भरती प्रक्रीयेद्वारे सीआरपीएफने छत्तीसगड सारख्या तुलनेने मागासलेल्या भागातून 400 मूळ आदिवासी तरुणांना कॉन्स्टेबल  म्हणून भरती करण्याचा प्रस्ताव दिला आहे. इयत्ता 10वी उत्तीर्ण विहित किमान शैक्षणिक पात्रता प्राप्त केल्यानंतरच त्यांना सेवेत निश्चित केले जाईल, अशा प्रकारे या भरतींना औपचारिक शिक्षण दिले जाईल आणि सीआरपीएफ त्यांच्या परिवेक्षण कालावधी दरम्यान अभ्यास साहित्य, पुस्तके आणि पूरक शैक्षणिक सहाय्य प्रदान करणे यासारखे शक्य तेवढे सर्व सहकार्य केले जाईल. विहित शैक्षणिक पात्रता प्राप्त करण्यासाठी नवीन भरती उमेदवारांची सोय करण्यासाठी, आवश्यक असल्यास, कालावधी योग्यरित्या वाढविला जाऊ शकतो. त्यांना 10 वी इयत्तेची परीक्षा देता यावी यासाठी, या भरती उमेदवारांना केंद्र/राज्य सरकारांद्वारे मान्यताप्राप्त नॅशनल इन्स्टिट्यूट ऑफ ओपन स्कूलमध्ये नोंदणी केली जाईल.
2016-2017 दरम्यान सीआरपीएफने छत्तीसगडमधील विजापूर, दंतेवाडा, नारायणपूर आणि सुकमा या चार जिल्ह्यांमधून अनुसूचित जमातीच्या उमेदवारांची भरती करून एक बस्तरीया बटालियन उभारली होती. तथापि, सदूर भागातील मूळ तरुणांकडून आवश्यक शैक्षणिक पात्रता पूर्ण न झाल्यामुळे भरती प्रक्रियेत स्पर्धेत उतरू शकले नव्हते.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
आयुष मंत्रालय
आंतरराष्ट्रीय योग दिन 2021: 21 जून 2021 रोजी दूरदर्शनवरून प्रसारित केले जाणारे पंतप्रधानांचे भाषण हे योग दिन कार्यक्रमाचे मुख्य आकर्षण
डिजिटल क्रांतीचा परिणाम, आणखी एक योग दिन साजरा करण्यासाठी संपूर्ण जग सज्ज
नवी दिल्ली, 19 जून 2021
कोविड -19 महामारी आणि सामूहिक उपक्रमांवरचे निर्बंध लक्षात घेता आंतरराष्ट्रीय योग दिन 2021 चा प्रमुख कार्यक्रम दूरदर्शनवरून प्रसारित केले जाणारे पंतप्रधानांचे भाषण असून ते मुख्य आकर्षण असेल. सर्व दूरदर्शन वाहिन्यांवरून सकाळी 6.30 वाजता सुरू होणाऱ्या या कार्यक्रमात आयुष राज्यमंत्री किरेन रिजिजू यांचे भाषण आणि मोरारजी देसाई नॅशनल इन्स्टिट्यूट ऑफ योगाद्वारे योगासनांचे थेट प्रसारण समाविष्ट असेल.
सातवा आंतरराष्ट्रीय योग दिन अशा वेळी येत आहे जेव्हा जग कोविड -19 चा सामना करत आहे. गेल्या काही आठवड्यांपासून डिजिटल मंचावर सुरु असलेली लगबग पाहता महामारीमुळे योगदिनाविषयीचा उत्साह किंचितही कमी झाला नसल्याचे दिसत आहे. आयडीवाय चे नोडल मंत्रालय आयुष मंत्रालयाने आंतरराष्ट्रीय योग दिनाची पूर्वतयारी म्हणून आयोजित केलेल्या विविध उपक्रमांच्या माध्यमातून निरामय आरोग्यासाठी योगाची महत्त्वपूर्ण भूमिका अधोरेखित केली. आंतरराष्ट्रीय योग दिन 2021 ची मुख्य संकल्पना "निरामय आरोग्यासाठी योग" आहे जी सध्याच्या चिंताजनक वातावरणाशी सुसंगत आहे. महामारीमुळे लादलेले निर्बंध असूनही मंत्रालयाने जवळपास 1000 अन्य हितधारक संस्थांबरोबर आयोजित केलेल्या असंख्य डिजिटल उपक्रमांमुळे योगसाधना लोकांपर्यंत पोहोचली आहे. परदेशात भारतीय दूतावास 21 जूनची पूर्वतयारी म्हणून विविध उपक्रमांविषयी आपापल्या देशांमध्ये समन्वय साधत आहेत आणि मिळालेल्या माहितीनुसार जगभरातील सुमारे 190 देशांमध्ये योग दिन साजरा केला जाईल.
आंतरराष्ट्रीय योग दिनाने इतक्या वर्षांमध्ये केवळ योगसाधनेची लोकप्रियताच वाढवली नाही तर अनेक नवीन प्रांतांमध्ये त्याचा अवलंब करण्यासाठी प्रेरित करून त्याचे भौगोलिक अस्तित्व देखील वाढवले.
महामारीच्या अनुभवाने योगाभ्यासामुळे आरोग्यासाठी असलेल्या लाभांबाबत लोकांना अधिक जागरूक केले आहे आणि आयुष मंत्रालयाने त्यांच्या प्रचाराच्या प्रयत्नांमध्ये या अनुभवाला योग्य स्थान दिले आहे. कोविड -19 संबंधी मार्गदर्शक सूचनांमध्ये रोग प्रतिकारशक्ती वाढविण्यासाठी आणि कोविड -19 चा सामना करण्यासाठी नियमित योगाभ्यासाचे महत्त्व अधोरेखित केले आहे .
मागील वर्षांप्रमाणे, 21 जून 2021 रोजी आंतरराष्ट्रीय योग दिन साजरा करताना सकाळी 7.00 वाजता मोठ्या संख्येने लोक सहभागी होऊन योगविद्येची प्रात्यक्षिके दाखवतील. त्यानंतर कॉमन योग प्रोटोकॉल हा जवळपास 45 मिनिटांचा योगाभ्यास कार्यक्रम होईल.
योगासनानंतर पंतप्रधानांचे भाषण होईल ते सकाळी 7:00 ते 7:45 पर्यंत चालेल. हे थेट योगसाधना प्रात्यक्षिक झाल्यानंतर 15 आध्यात्मिक नेते आणि योग गुरुंचे संदेश दाखवले जातील.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
कार्मिक, सार्वजनिक तक्रार आणि निवृत्ती वेतन मंत्रालय
डीओपीटी पहिल्याच आयजीओटी प्रकारच्या ई-लर्निंग व्यासपीठासह आघाडीच्या कोविड-19 योद्धांना सक्षम करेल
भारत सरकारच्या अंतर्गत कार्मिक आणि प्रशिक्षण विभागाने, भारतातील सर्व आरोग्य सेवा आणि कोविड-19 योद्धांना प्रशिक्षण देण्यासाठी डिजिटल व्यासपीठ सुरू केले
नवी दिल्ली, 8 एप्रिल 2020
कार्मिक आणि प्रशिक्षण विभागाने आघाडीच्या सर्व कोविड-19 योध्यांना या साथीच्या रोगाचा सामना करण्यासाठी प्रशिक्षण आणि अद्ययावत सुविधा उपलब्ध करून देण्यासाठी एक लर्निंग व्यासपीठ  सुरु करण्याची घोषणा केली आहे. योग्य प्रशिक्षण त्यांना साथीच्या आजाराच्या पुढील टप्प्यासाठी सज्ज करेल. इतर संभाव्य द्वितीय श्रेणी कर्मचाऱ्यांना कोविड-19 चे प्रशिक्षण दिल्यानंतर, भारत आपत्कालीन परिस्थितीसाठी अधिक चांगल्या प्रकारे सज्ज होईल.
लक्ष्य गटात डॉक्टर, नर्स, चिकित्सा-सहायक, सफाई कामगार, तंत्रज्ञ, सहाय्यक परिचारिका आया , केंद्र आणि राज्य सरकार अधिकारी, नागरी संरक्षण अधिकारी, विविध पोलिस संघटना, राष्ट्रीय छात्र सेना , नेहरू युवा केंद्र संघटना , राष्ट्रीय सेवा योजना ,भारतीय रेडक्रॉस सोसायटी , भारत स्काउट्स आणि गाईड्स  आणि अन्य स्वयंसेवक याचा समावेश आहे.
हे व्यासपीठ प्रत्येक शिकाऊ व्यक्तीला त्याच्या कामाच्या ठिकाणी किंवा घरी आणि त्याच्या आवडीच्या कोणत्याही उपकरणावर काळजीपूर्वक उपकरणाली आणि स्पष्ट भूमिका असणारी सामग्री वितरीत करेल. आयजीओटी व्यासपीठ लोकसंख्येची घनता बघून तयार करण्यात आले असून आगामी आठवड्यात सुमारे 1.50 कोटी कामगारांना आणि स्वयंसेवकांना प्रशिक्षण प्रदान करेल. आयजीओटी वर सुरुवातीला 9 अभ्यासक्रम सुरु केले असून यात कोविडची मुलभूत माहिती, आयसीयु केअर आणि व्हेंटिलेशन व्यवस्थापन, क्लिनिकल व्यवस्थापन, पीपीई द्वारे संसर्गाला आळा, संसर्ग नियंत्रण आणि प्रतिबंध, विलगीकरण आणि अलगीकरण, प्रयोगशाळा नमूना संकलन आणि चाचणी, कोविड-19 च्या प्रकरणांचे व्यवस्थापन, कोविड 19 प्रशिक्षण यांचा समावेश आहे.
हे व्यासपीठ त्याच्या विशिष्ट दृष्टिकोनामुळे कोविड- योद्धांना एकाच ठिकाणच्या स्रोताकडून निर्णायक क्षेत्राबद्दल माहिती घेऊन स्वतःला वास्तविक स्थितीत अद्ययावत ठेवत प्रचलित आणि उदयोन्मुख प्रसंगाना प्रतिसाद देण्यास सक्षम बनवेल. कधीही कोठेही शिकण्याच्या अमर्यादित विनंत्यांची मागणी पूर्ण करण्यासाठीही हे व्यासपीठ सुसज्ज आहे.
हे व्यासपीठ पंतप्रधान नरेंद्र मोदी यांचा ‘देशाची सेवा करणाऱ्यांची काळजी घेण्याचा आणि त्यांचे मनोबल वाढविण्याचा दृष्टीकोन प्रतिबिंबित करते. आघाडीच्या सर्व कोविड-19 आरोग्यसेवा योद्धांचे महत्वाचे शस्त्र म्हणजे अद्ययावत ज्ञान आणि क्षमता जे त्यांना आणि आपल्या देशाला कोविड-19 महामारी विरुद्धची लढाई जिंकण्यास मदत करेल.
या गरजा भागवण्यासाठी आयजीओटी व्हर्जन खालील युआरएल लिंक  सह उपलब्ध आहे. या व्यासपीठाचे पहिले व्हर्जन गुगल क्रोम आणि मोझिला फायरफॉक्ससह वापरण्यासाठी उपलब्ध आहे आणि त्यानंतरचे व्हर्जन अन्य ब्राउझरच्या सहाय्यानेही उपलब्ध होईल.
गृह मंत्रालय
‘वायु’ चक्रीवादळासंदर्भात केंद्रीय गृहमंत्री अमित शाह यांच्या अध्यक्षतेखाली उच्चस्तरीय बैठक
नवी दिल्ली, 11 जून 2019
‘वायु’ चक्रीवादळामुळे उद्भवणाऱ्या परिस्थितीचा सामना करण्यासाठी संबंधित राज्य आणि केंद्रीय मंत्रालये/संस्थांच्या तयारीचा आढावा घेण्यासाठी केंद्रीय गृहमंत्री अमित शाह यांनी आज एक उच्चस्तरीय बैठक घेतली.
13 जून 2019 च्या पहाटे गुजरात किनारपट्टीवर पोरबंदर आणि महुवा दरम्यान ‘वायु’ चक्रीवादळ ताशी 110 ते 135 किमी वेगाने धडकण्याची शक्यता भारतीय हवामान विभागाने वर्तवली आहे. या चक्रीवादळामुळे गुजरातच्या किनारपट्टीवरील जिल्ह्यांमध्ये मुसळधार पावसाचा इशारा देण्यात आला आहे तसेच कच्छ, देवभूमी, द्वारका, पोरबंदर, जुनागढ, गीर, सोमनाथ, अमरेली आणि भावनगर जिल्ह्यांच्या सखल भागात 1 ते दीड किलोमीटर उंचीच्या लाटा उसळतील असा अंदाज आहे. भारतीय हवामान विभाग 9 एप्रिलपासून सर्व संबंधित राज्यांना नियमितपणे हवामानाची माहिती देणारी निवेदनं पाठवत आहे.
आढावा बैठकीनंतर गृहमंत्री अमित शाह यांनी नागरिकांना सुरक्षितस्थळी हलवण्यासाठी तसेच वीज, दूरसंचार, आरोग्य, पेयजल यासारख्या आवश्यक सेवा पुरवण्यासाठी शक्य त्या उपाययोजना करण्याचे निर्देश वरिष्ठ अधिकाऱ्यांना दिले तसेच 24 तास नियंत्रण कक्ष सुरु ठेवण्याचे निर्देशही त्यांनी दिले.
या बैठकीला केंद्रीय गृह सचिव राजीव गौबा, भूविज्ञान मंत्रालयाचे सचिव डॉ. एम राजीवन् आणि हवामान विभाग व गृह मंत्रालयाचे वरिष्ठ अधिकारी उपस्थित होते.
केंद्रीय सचिव पी. के. सिन्हा यांनीही आज राष्ट्रीय आपत्ती व्यवस्थापन समितीची बैठक बोलावली असून या बैठकीला गुजरातचे मुख्य सचिव तसेच दीवच्या प्रशासकांचे सल्लागार उपस्थित राहणार आहेत.
गृह मंत्रालय संबंधित राज्य सरकार, केंद्रशासित प्रदेश आणि केंद्रीय संस्थांच्या नियमित संपर्कात आहे. राष्ट्रीय आपत्ती प्रतिसाद दलाच्या 26 तुकड्या, बोटी, दूरसंचार उपकरणासह तैनात असून आणखी 10 तुकड्या तैनात केल्या जाणार आहेत.
भारतीय तटरक्षक दल, नौदल, लष्कर आणि हवाई दलाने सज्ज राहण्यास सांगण्यात आले असून टेहळणी करणारी विमानं आणि हेलिकॉप्टर हवाई पाहणी करत आहेत.
B.Gokhale/S.Kane/P.Malandkar
(Visitor Counter : 162